খুনের সুপারি! অস্ত্রসহ দুই ভাড়াটে খুনি গ্রেফতার নাকাশিপাড়ায়

নদিয়া: নদিয়ায় (Nadia) বড়সড় অপরাধচক্রের পরিকল্পনা ভেস্তে দিল পুলিশ (West Bengal Police)। নাকাশিপাড়ার থানার উদ্যোগে গ্রেফতার হল দুই সুপারি কিলার। পুলিশ সূত্রে জানা গেছে, গোপন সূত্রে খবরের ভিত্তিতে মুড়াগাছা এলাকায় অভিযানে নামে নাকাশিপাড়া থানার পুলিশ। সেখানে সন্দেহভাজন দুই বাইক আরোহীকে থামানোর চেষ্টা করলে পুলিশের উপস্থিতি টের পেয়ে মোটরসাইকেল ফেলে পালানোর চেষ্টা করে একজন। তবে অপরজনকে হাতেনাতে ধরতে সক্ষম হয় পুলিশ (District news)।

আরও পড়ুন: SIR–এর কাজে অস্থায়ী ডেটা এন্ট্রি অপারেটর নিয়োগে নিষেধাজ্ঞা

ধৃতের কাছ থেকে উদ্ধার হয়েছে একটি নাইন এমএম পিস্তল ও ধারালো অস্ত্র। পরে তাকে জিজ্ঞাসাবাদ করে পাটুলি এলাকা থেকে আরও একজনকে গ্রেফতার করা হয়। পুলিশ সূত্রে খবর, দুই অভিযুক্ত জেরায় স্বীকার করেছে যে এলাকারই একজনকে খুন করার জন্য সুপারি নিয়ে তারা এলাকায় এসেছিল।

তবে নিরাপত্তার স্বার্থে সম্ভাব্য খুনের টার্গেট ব্যক্তির নাম প্রকাশ করা হয়নি। ঘটনার তদন্তে নেমেছে পুলিশ এবং সুপারি কারবারের সঙ্গে যুক্ত বড় চক্রের হদিশ মিলতে পারে বলেই অনুমান করা হচ্ছে।

দেখুন আরও খবর:

The post খুনের সুপারি! অস্ত্রসহ দুই ভাড়াটে খুনি গ্রেফতার নাকাশিপাড়ায় first appeared on KolkataTV.

The post খুনের সুপারি! অস্ত্রসহ দুই ভাড়াটে খুনি গ্রেফতার নাকাশিপাড়ায় appeared first on KolkataTV.