এবার বিরোধীদের দখলে নাকাশিপাড়া সমবায় সমিতি, তৃণমূলকে হারিয়ে জয়ী বাম-বিজেপি জোট

নদীয়া: নদীয়ার (Nadia) নাকাশিপাড়া (Nakashipara) ব্লকের বানগড়িয়া সমবায় সমিতিতে বড়সড় রাজনৈতিক পালাবদল। এতদিন তৃণমূল কংগ্রেসের (TMC) নিয়ন্ত্রণে থাকা এই সমবায় সমিতির দখল এবার গেল বিরোধীদের হাতে। রবিবার অনুষ্ঠিত প্রতিনিধি নির্বাচনে ৪৪টি আসনের মধ্যে ১৫টি আসন জেতে বিজেপি (BJP), আর বাকি সব আসন দখল করে বাম-বিজেপি জোট। ফলে কার্যত তৃণমূলকে হটিয়ে পুরো সমবায়ের নিয়ন্ত্রণ চলে গেল বিরোধীদের হাতে।

আরও পড়ুন: নদীয়ায় অনুষ্ঠিত হল রোলার স্কেটিং চ্যাম্পিয়নশিপ

স্থানীয় সূত্রে জানা গেছে, ভোটের শুরু থেকেই উত্তেজনা ছিল তুঙ্গে। তৃণমূলের পক্ষ থেকে জয়ের ব্যাপারে আত্মবিশ্বাস প্রকাশ করা হলেও ফল ঘোষণার পরই স্পষ্ট হয়ে যায় বিরোধীদের শক্তি বৃদ্ধি। বিরোধী শিবিরের দাবি, এই ফল মানুষে মানুষের মধ্যে তৃণমূলের প্রতি ক্ষোভেরই প্রতিফলন। অন্যদিকে, তৃণমূল নেতৃত্বের বক্তব্য, “কিছু কারচুপির সুযোগে এই ফল হয়েছে, আগামী দিনে আবারও আমরা দখল ফিরিয়ে আনব।”

বানগড়িয়া সমবায় সমিতির এই ফলাফলের পর রাজনৈতিক মহলে জোর জল্পনা, জেলা রাজনীতিতে কি তাহলে তৃণমূলের ভীত কাঁপতে শুরু করেছে?

দেখুন আরও খবর: